Անդրեյ Ռիխտեր (միջատաբան)

Անդրեյ Ռիխտեր (, ), խորհրդային միջատաբան և կենդանաբան։ Կենսաբան 1945, պրոֆեսոր 1947, Անդրեյ Ռիխտերի որդին։

Կենսագրություն 
Ավարտել է Սարատովի համալսարանը 1930 թվականին։ Եղել է ԽՍՀՄ ԳԱ կենդանաբանության ինստիտուտի ավագ գիտաշխատող 1935 թվականից, ԽՍՀՄ ԳԱ Հայկական մասնաճյուղի կենդանաբանության սեկտորի (հետագայում ՀԽՍՀ ԳԱ կենդանաբանության ինստիտուտ) անողնաշարավոր կենդանիների 1939 թվականից, այնուհետև ԽՍՀՍ ԳԱ կենդանաբանության ինստիտուտի կարծրաթևերի լաբորատորիաների 1948 թվականից վարիչ։

Հետազոտություններ 
Մշակել է կարծրաթև միջատների դասակարգման լայն ճանաչման արժանացած և առ այսօր կիրառվող մեթոդ։ Ուսումնասիրել է ԽՍՀՄ եվրոպական մասի, Հեռավոր Արևելքի, Կովկասի և հատկապես ՀԽՍՀ տարածքի կարծրաթև միջատների ֆաունան, մորֆոլոգիան և էկոլոգիան։ Կազմել է ԽՍՀՄ և հարակից երկրների ոսկեբզեզների ֆաունայի կատալոգը և «ԽՍՀՄ ֆաունա» կապիտալ աշխատության «Ոսկեբզեզներ» բաժինը։

Ծանոթագրություններ 

Խորհրդային կենդանաբաններ
Խորհրդային կենսաբաններ
Խորհրդային գիտնականներ
Սարատովի պետական համալսարանի շրջանավարտներ